《久雨新霁访施子羽洞虚道院》
明代·王问

迢递思吾子，春晴坐绛纱。
回风凄径竹，积雨滞林花。
落日过仙院，吹笙隔紫霞。
相逢不尽意，一倍惜年华。

作者简介：（1497—1576）常州府无锡人，字子裕。嘉靖十七年进士。除户部主事，监徐州仓，减羡耗十二三。改南职方，历车驾郎中、广东按察佥事。父死，不复仕，隐居湖滨宝界山，兴至则为诗文，或点染丹青，山水人物花鸟皆精妙。以学行称，门人私谥文静先生。